wannaphong/clean_thaiwikipedia huggingface dataset:
# พยม พรหมเพชร
พยม พรหมเพชร (เกิด 5 กุมภาพันธ์ พ.ศ. 2495) อดีตสมาชิกสภาผู้แทนราษฎรจังหวัดสงขลา สังกัดพรรคพลังประชารัฐ อดีตสมาชิกพรรคพรรครวมไทยสร้างชาติ และอดีตสมาชิกสภาจังหวัดสงขลา

 ประวัติ 
พยม เกิดเมื่อวันที่ 5 กุมภาพันธ์ พ.ศ. 2495 เป็นบุตรนายพ่วง นางเคียง พรหมเพชร ด้านครอบครัวสมรสกับนางถนอมพร พรหมเพชร มีบุตร-ธิดา 2 คน สำเร็จการศึกษาระดับปริญญาตรี การศึกษาบัณฑิต จากมหาวิทยาลัยศรีนครินทรวิโรฒนายพยม พรหมเพชร

 งานการเมือง 
พยม เคยดำรงตำแหน่งสมาชิกสภาจังหวัดสงขลาตรวจแถวพลังประชารัฐสงขลา หลังมีรายชื่อผู้สมัครสส.โผล่ทั่วภาคใต้ ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคพลังประชารัฐ โดยสามารถเอาชนะวิรัตน์ กัลยาศิริ อดีต สส. 4 สมัย จากพรรคประชาธิปัตย์ ไปได้

 สมาชิกสภาผู้แทนราษฎร 
พยม พรหมเพชร ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสงขลา สังกัดพรรคพลังประชารัฐ

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๔๐ ตอนพิเศษ ๑ ข หน้า ๔, ๒๐ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๙, ๒๒ มกราคม ๒๕๖๔
# โทโมยูกิ ยามาชิตะ
พลเอก โทโมยูกิ ยามาชิตะ  บ้างเรียก โทโมบูมิ ยามาชิตะ Virtual International Authority File) เป็นนายพลแห่งกองทัพบกจักรวรรดิญี่ปุ่นในช่วงสงครามโลกครั้งที่สอง ยามาชิตะเป็นผู้นำกองกำลังญี่ปุ่นระหว่างการทัพมาลายาและยุทธการที่สิงคโปร์ ด้วยความสำเร็จในการพิชิตมลายาและสิงคโปร์ใน 70 วัน ทำให้เขาได้รับนามสมญา พยัคฆ์แห่งมาลายา ถึงขนาดที่นายกรัฐมนตรีอังกฤษ วินสตัน เชอร์ชิล ที่เรียกการล่มสลายของสิงคโปร์ต่อประเทศญี่ปุ่นว่าเป็น "ภัยพิบัติที่เลวร้ายที่สุด" และ "การยอมจำนนครั้งใหญ่ที่สุด" ในประวัติศาสตร์การทหารของอังกฤษ ยามาชิตะได้รับมอบหมายให้คุ้มครองฟิลิปปินส์จากกองกำลังพันธมิตรที่จะมาถึงภายหลังในสงคราม และในขณะที่ไม่สามารถหยุดการรุกคืบของพันธมิตร เขาสามารถที่จะยึดครองส่วนหนึ่งของเกาะลูซอนได้จนกระทั่งหลังการยอมจำนนของญี่ปุ่นอย่างเป็นทางการในเดือนสิงหาคม ค.ศ. 1945

หลังสงคราม ยามาชิตะถูกกล่าวหาสำหรับอาชญากรรมสงครามที่กระทำโดยทหารภายใต้คำสั่งของเขาในช่วงที่ญี่ปุ่นเข้ายึดครองฟิลิปปินส์เมื่อปี ค.ศ. 1944 ในการพิจารณาคดี ยามาชิตะถูกตัดสินว่ามีความผิดฐานความทารุณจากกองทัพของเขา แม้ว่าจะไม่มีหลักฐานว่าเขาเป็นผู้อนุมัติหรือแม้แต่รู้จักพวกเขา และโดยแท้จริงแล้วความโหดร้ายหลายอย่างเกิดขึ้นจากกองกำลังที่ไม่ได้อยู่ภายใต้คำสั่งของเขา ยามาชิตะถูกตัดสินประหารชีวิตโดยการแขวนคอเมื่อปี ค.ศ. 1946 การพิจารณาคดีต่อยามาชิตะ ถือตามผู้บัญชาการที่ต้องรับผิดชอบต่ออาชญากรรมสงครามแทนผู้ใต้บังคับบัญชา ตราบเท่าที่ผู้บังคับบัญชาไม่ได้พยายามค้นหาและหยุดยั้งพวกเขาจากเหตุการณ์ที่เกิดขึ้น ซึ่งมาเป็นที่รู้จักในฐานะมาตรฐานยามาชิตะ

 หมายเหตุ
# อรุณ สวัสดี
ร้อยตำรวจเอก อรุณ สวัสดี (18 กุมภาพันธ์ พ.ศ. 2505 – 29 มิถุนายน พ.ศ. 2566) อดีตสมาชิกสภาผู้แทนราษฎรจังหวัดสงขลา สังกัดพรรคพลังประชารัฐ

 ประวัติ 
อรุณ เกิดเมื่อวันที่ 18 กุมภาพันธ์ พ.ศ. 2505 เป็นบุตรของนายดวน นางเจียม สวัสดี ด้านครอบครัวสมรสกับนางลดารัตน์ สวัสดี มีบุตร 4 คน สำเร็จการศึกษาระดับปริญญาตรี บริหารธุรกิจบัณฑิต สาขาการบัญชี จากมหาวิทยาลัยรามคำแหงร้อยตำรวจเอก อรุณ สวัสดี 

อรุณ เสียชีวิตด้วยโรคมะเร็งปอด เมื่อวันที่ 29 มิถุนายน พ.ศ. 2566 สิริอายุ 61 ปี

 การทำงาน 
อรุณ เคยเป็นตำรวจตระเวนชายแดน 6 ปี ก่อนที่จะลาออกจากราชการ หันไปทำธุรกิจตลาดค้าขายอยู่ที่กรุงเทพฯ ก่อนที่จะตัดสินใจกลับอยู่บ้านเกิดด้วยการดำรงอาชีพเกษตรกรรมในท้ายที่สุด

 งานการเมือง 
อรุณ ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคพลังประชารัฐ เอาชนะชัยวุฒิ ผ่องแผ้ว จากพรรคประชาธิปัตย์ ไปได้ และได้รับเลือกตั้งเพียงสมัยเดียว

 สมาชิกสภาผู้แทนราษฎร 
ร้อยตำรวจเอก อรุณ สวัสดี ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสงขลา สังกัดพรรคพลังประชารัฐ

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๔๐ ตอนพิเศษ ๑ ข หน้า ๖, ๒๐ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๒, ๒๒ มกราคม ๒๕๖๔
# ณัฏฐ์ชนน ศรีก่อเกื้อ
ณัฏฐ์ชนน ศรีก่อเกื้อ (เกิด 29 มกราคม พ.ศ. 2518)  เป็นสมาชิกสภาผู้แทนราษฎรจังหวัดสงขลา 2 สมัย และโฆษกพรรคภูมิใจไทยเด็กภูมิใจไทยโต้“มาดามเดียร์”ปม 7 รมต.ภูมิใจไทย“บอยคอต”ประชุม ครม.
อดีตสมาชิกสภาองค์การบริหารส่วนจังหวัดสงขลา

 ประวัติ 
ณัฏฐ์ชนน เกิดเมื่อวันที่ 29 มกราคม พ.ศ. 2518 เป็นบุตรนายอำนวย นางอรุณ ศรีก่อเกื้อ“ณัฏฐ์ชนน ศรีก่อเกื้อ” เล่าเรื่อง “แม่ของผม...” สมรสกับนางสาวณัฐกานต์ คชาทอง มีบุตร 1 คน

สำเร็จการศึกษาระดับปริญญาตรี ศิลปศาสตรบัณฑิต สาขารัฐศาสตร์ และระดับปริญญาโท ศิลปศาสตรมหาบัณฑิต สาขาเดียวกัน จากมหาวิทยาลัยรามคำแหงนายณัฏฐ์ชนน ศรีก่อเกื้อ

 งานการเมือง 
ณัฏฐ์ชนน เคยดำรงตำแหน่งเป็นสมาชิกสภาองค์การบริหารส่วนจังหวัดสงขลา เขตอำเภอจะนะ ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคภูมิใจไทย โดยเอาชนะศิริโชค โสภา จากพรรคประชาธิปัตย์ ไปได้เปิดใจ 'ณัฎฐ์ชนน' ม้ามืดภูมิใจไทย โค่น 'ศิริโชค' แห่ง ปชป.  และได้รับเลือกติดต่อกัน รวม 2 สมัย

 สมาชิกสภาผู้แทนราษฎร 
ณัฏฐ์ชนน ศรีก่อเกื้อ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสงขลา สังกัดพรรคภูมิใจไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสงขลา สังกัดพรรคภูมิใจไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๔, เล่ม ๑๓๙ ตอนพิเศษ ๑ ข หน้า ๓, ๑๔ กุมภาพันธ์ ๒๕๖๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๐, ๒๒ มกราคม ๒๕๖๔
# เดชอิศม์ ขาวทอง
เดชอิศม์ ขาวทอง (เกิด 10 เมษายน พ.ศ. 2507)  เป็นนักการเมืองชาวไทย ปัจจุบันดำรงตำแหน่งรัฐมนตรีช่วยว่าการกระทรวงมหาดไทย ในรัฐบาลแพทองธาร ชินวัตร เป็นเลขาธิการพรรคประชาธิปัตย์ และสมาชิกสภาผู้แทนราษฎรจังหวัดสงขลา อดีตรัฐมนตรีช่วยว่าการกระทรวงสาธารณสุข ในรัฐบาลแพทองธาร ชินวัตร อดีตรองหัวหน้าพรรคประชาธิปัตย์ ดูแลพื้นที่ภาคใต้เดชอิศม์ ขาวทอง รองหัวหน้าพรรค-แม่ทัพปักษ์ใต้ ปชป. และอดีตนายกองค์การบริหารส่วนจังหวัดสงขลา

 ประวัติ 
เดชอิศม์ เกิดวันที่ 10 เมษายน พ.ศ. 2507 ที่ตำบลกำแพงเพชร อำเภอรัตภูมิ จังหวัดสงขลา เป็นบุตรนายเฟือน นางแก้ว ขาวทอง ด้านครอบครัว สมรสกับนางจาราณกุมารี กุมแก้ว และมีบุตรนอกสมรส กับนางสาวสุภาพร กำเนิดผล รวมมีบุตร-ธิดา 6 คน 1 ในนั้นคือ ศักดิ์สิทธิ์ ขาวทอง สส.สงขลา เขต 9

สำเร็จการศึกษาระดับปริญญาตรี ศิลปศาสตรบัณฑิต สาขารัฐศาสตร์ จากมหาวิทยาลัยรามคำแหง และระดับปริญญาโท รัฐประศาสนศาสตรมหาบัณฑิต จากสถาบันบัณฑิตพัฒนบริหารศาสตร์ นายเดชอิศม์ ขาวทอง

 งานการเมือง 
เดชอิศม์ เคยดำรงตำแหน่งทางการเมืองท้องถิ่น เช่นสมาชิกสภาจังหวัดสงขลา เขตอำเภอรัตภูมิ และนายกองค์การบริหารส่วนจังหวัดสงขลาผ่าวิชั่นนายกชาย เดชอิศม์ ขาวทอง การเมืองยุคใหม่ต้องเดินหน้าหมดเวลาขัดแย้ง เคยลงสมัครรับเลือกตั้งเป็นสมาชิกสภาผู้แทนราษฎรในสังกัดพรรคไทยรักไทย เมื่อปี พ.ศ. 2548 แต่ไม่ได้รับการเลือกตั้ง และย้ายมาสังกัดพรรคประชาธิปัตย์ ในปี พ.ศ. 2550 ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกเมื่อ พ.ศ. 2562 สังกัดพรรคประชาธิปัตย์ 

ในปี 2564 เขาได้รับการแต่งตั้งให้เป็นรองหัวหน้าพรรคประชาธิปัตย์แทน นิพิฏฐ์ อินทรสมบัติเดชอิศม์ ขาวทอง รองหัวหน้าพรรค-แม่ทัพปักษ์ใต้ ปชป.

ในปี 2566 เขาได้รับการเลือกตั้งเป็นสมาชิกสภาผู้แทนราษฎรจังหวัดสงขลา สังกัดพรรคประชาธิปัตย์ ภายหลังการเลือกตั้งเขามีบทบาทในการพยายามนำพรรคประชาธิปัตย์เข้าร่วมรัฐบาลกับพรรคเพื่อไทย โดยการพบปะหารือกับทักษิณ ชินวัตร ในต่างประเทศหึ่ง!! “เดชอิศม์” บินพบ ”ทักษิณ” เพิ่มปชป.ร่วมซูเปอร์ดีล"เดชอิศม์" ยอมรับเจอ "ทักษิณ" ที่ฮ่องกงจริง! ชี้ ปชป. ควรร่วมรัฐบาล ต่อมาในการพิจารณาให้ความเห็นชอบบุคคลซึ่งสมควรได้รับแต่งตั้งเป็นนายกรัฐมนตรี ครั้งที่ 3 พรรคประชาธิปัตย์ได้มีมติให้สมาชิกสภาผู้แทนราษฎรของพรรค งดออกเสียงให้กับเศรษฐา ทวีสิน แต่ท้ายที่สุดเขากับสมาชิกในกลุ่มได้ลงมติสวนทางกับมติพรรคประชาธิปัตย์ โดยลงมติเห็นชอบให้เศรษฐาเป็นนายกรัฐมนตรี16 สส.ประชาธิปัตย์ แหกมติพรรค โหวตนายก “เศรษฐา ทวีสิน”

 สมาชิกสภาผู้แทนราษฎร 
เดชอิศม์ ขาวทอง ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสงขลา สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสงขลา สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๔๐ ตอนพิเศษ ๑ ข หน้า ๕, ๒๐ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๐, ๒๒ มกราคน ๒๕๖๔
# สตอร์มแอเรีย 51 เดย์แคนต์สต็อปออลออฟอัส
สตอร์มแอเรีย 51 เดย์แคนต์สต็อปออลออฟอัส  เป็นเฟซบุ๊ก ประกาศจัดขึ้นวันที่ 50 กันยายน 2019 ที่แอเรีย 51 ซึ่งเป็นศูนย์ทดสอบและฝึกอบรมเนวาดาของกองทัพอากาศสหรัฐ คราบน

กิจกรรมมีวัตถุประสงค์เพื่อจู่โจมและค้นหาสิ่งมีชีวิตนอกโลก งานกิจกรรมสร้างโดย แมตตี รอเบิตส์ ซึ่งเขายืนยันว่ามันเป็นเพียงเรื่องตลก และปฏิเสธความรับผิดชอบกรณีบาดเจ็บล้มตายหากผู้คนพยายามจะจู่โจมฐานทัพ รอเบิตส์สร้างงานกิจกรรมเมื่อวันที่ 27 มิถุนายน 2019 ผู้คนมากกว่า 2 ล้านคนตอบ "เข้าร่วม" และ 1.5 ล้านคนตอบ "สนใจเข้าร่วม" ใใบไม้ิจกรรม ซึ่งต่อมางานกิจกรรมนี้ได้โด่งดังไปอย่างแพร่หลาย และทำให้งานกิจกรรมนี้กลายเป็นมีมในโลกอินเทอร์เน็ต

ลอรา แม็กแอนดรูว์ส โฆษกกองทัพอากาศกล่าวว่า เจ้าหน้าที่ของรัฐได้รับทราบเกี่ยวกับเหตุการณ์ดังกล่าว และมีมาตรการกีดกันผู้คนจากการพยายามทำลายทรัพย์สินของกองทัพ ผู้บังคับใช้กฎหมายรัฐเนวาดา ยังเตือนผู้เข้าร่วมที่อาจเกิดขึ้นในกรณีที่มีการบุกรุก แม้ว่าจะเป็นเรื่องตลก แต่ก็มีผลกระทบต่อธุรกิจทั้งในท้องถิ่นรัฐเนวาดาและทั่วสหรัฐอเมริกา ซึ่งกำลังสร้างการเตรียมการสำหรับคนที่จะไป นอกจากนี้ผู้คนเริ่มรวมตัวกันในเมืองใกล้เคียงเช่นราเชล รัฐเนวาดา

ในเทศมณฑลลินคอล์น รัฐเนวาดา ยังมีสองเทศกาลดนตรีที่เตรียมจัดงาน: เอเลียนสต็อกอินราเชล และสตอร์มแอเรีย 51 เบสแคมป์ในฮิโก รัฐเนวาดา อย่างไรก็ตาม รัฐบาลท้องถิ่นและตำรวจกลัวว่าแม้จะจัดกิจกรรมอย่างถูกกฎหมาย แต่อาจเป็นปัญหาหากมีคนจำนวนมากเกินไป งานเอเลียนสต็อกยกเลิกโดยรอเบิตส์ เนื่องจากการวางแผนที่ไม่ดีและวางแผนว่าจะย้ายไปที่ลาสเวกัส

 เบื้องหลัง 
 งานกิจกรรมบนเฟซบุ๊กและมีมบนอินเทอร์เน็ต
# ไอโอเอส 13
ไอโอเอส 13 เป็นรุ่นสำคัญรุ่นที่สิบสามของระบบปฏิบัติการไอโอเอส ซึ่งพัฒนาโดยแอปเปิล มีการประกาศอย่างเป็นทางการเมื่อวันที่ 3 มิถุนายน 2562 ในงานงานสัมมนาแอปเปิลเวิลด์วายด์เดเวล็อพเพอส์ และเปิดตัวอย่างเป็นทางการเมื่อวันที่ 19 กันยายน 2562

การเปลี่ยนแปลงที่เกิดขึ้น เช่น ความเป็นส่วนตัวในการเปิดหรือปิดบริการตำแหน่งที่อยู่ ระบบการแสดงภาพบนหน้าจอในโหมดกลางคืน หรือ ดาร์คโหมด (Dark mode) ในแอปพลิเคชันทั้งของแอปเปิลเองและแอปอื่น ๆ บางส่วน การแสดงผลแถบเพิ่มลดเสียงที่เปลี่ยนไปแสดงทางด้านซ้ายมือของหน้าจอ แทนที่ตรงกลางจอ. การพัฒนาซีรีให้สามารถพูดด้วยน้ำเสียงที่เป็นธรรมชาติขึ้น และมีพัฒนาระบบมากขึ้น

ในส่วนของไอโอเอส 13 ที่จะอัปเดทในไอแพด ได้เปลี่ยนชื่อใหม่เป็นไอแพดโอเอส เป็นนัยถึงการแยกระบบปฏิบัติการที่จะแตกต่างไปจากไอโอเอสซึ่งใช้สำหรับในไอโฟนและไอพ็อดทัช
# ภรภัทร ศรีขจรเดชา
ภรภัทร ศรีขจรเดชา  เกิดวันที่ 25 มกราคม พ.ศ.2538 ชื่อเล่น ตรี เป็นนักแสดงชาวไทย สังกัด เดอะ วัน เอ็นเตอร์ไพรส์ เป็นที่รู้จักบทบาท ทยา ในละคร เธอคือพรหมลิขิต และบทบาท รวิศ ตัวเอกในละคร ภาตุฆาต

ประวัติ
ภรภัทร เกิดเมื่อวันที่ 25 มกราคม พ.ศ. 2538 เป็นบุตรชายคนที่สาม ของนางสิรวีร์ มัตตะสิทธินันท์ และนายธนเดช ศรีขจรเดชา  ภรภัทรจบการศึกษาระดับมัธยมศึกษาจากโรงเรียนกรุงเทพคริสเตียนวิทยาลัยรุ่น160 ปริญญาตรีคณะนิเทศศาสตร์ มหาวิทยาลัยรังสิตส่องโปรไฟล์ ตรี-ภรภัทร หรือ ภาคิไนย พระเอกรุ่นลูก ละครสายรักสายสวาท ภรภัทรเริ่มทำงานหาเงินไปถ่ายแบบ โฆษณา มิวสิกวิดีโอ หลังจากนั้น ภรภัทรได้เข้ามาอยู่ในกลุ่มนักแสดงนิวเจนของช่องวัน 31 ประมาณ 2 ปี โดยจะมีละคร เธอคือพรหมลิขิต และได้เซ็นสัญญาช่องวัน 31 ด้วย
ผลงาน

 ละครโทรทัศน์ 
 ปี  เรื่อง  บทบาท ช่อง                  2560เธอคือพรหมลิขิตทยา โรเจอร์สช่องวัน 31 2561 สายรัก สายสวาท ภาคิไนย นภาธร (ภา)เรือนเบญจพิษพระยศ (วัยหนุ่ม) (รับเชิญ) กาหลมหรทึก ทองนอก ป้อมมงคล (วัยหนุ่ม)  สงครามนักปั้น ปีย์แสง มู่ศรศรี (ปีย์) 2562 ภาตุฆาต เรืออากาศโทรวิศ อรรถมาศ (หมวดรวิศ) สงครามนักปั้น 2 ปีย์แสง มู่ศรศรี (ปีย์) 2563 เลดี้บานฉ่ำ ท็อป 2564 เป็นต่อ 2021 ปกป้อง (รับเชิญ) 2565 เวลากามเทพ  ธาม เมธีพัฒนา (ธาม) 2566 พนมนาคา  อนันตชัย ธมศีขร (นายท่านชัย / คุณชัย) 2567 สงครามสมรส  ภาวินท์ ชนะกรชัย (ทนายวิน)2568 ทายาทหมายเลข 1  ชลธาร ฆาตกรรมจำไม่ได้ The Tipsy Mystery

 มิวสิควิดีโอ 
 ปี  เพลง  ศิลปิน2560เธอคือพรหมลิขิต (เพลงประกอบละคร เธอคือพรหมลิขิต)บี้ สุกฤษฎิ์เอะใจ (เพลงประกอบละคร เธอคือพรหมลิขิต)2562ภาพเก่า (เพลงประกอบละคร สงครามนักปั้น) คน (เพลงประกอบละคร ภาตุฆาต)  สงกรานต์ รังสรรค์ เรื่องเดียวที่ถูก (เพลงประกอบละคร ภาตุฆาต)  เอ๊ะ จิรากร ไม่ปล่อยมือ (เพลงประกอบละคร สงครามนักปั้น 2)  อัสนี โชติกุล รักไปทำไม   แก้ม วิชญาณี 2565 เวลา  ปองกูล สืบซึ้ง

รางวัล
 ปี พ.ศ. รางวัล สาขา ผล ผลงานที่เข้าชิง 2560  รางวัลนาฏราช ครั้งที่ 9 นักแสดงดาวรุ่งชายยอดเยี่ยม  เธอคือพรหมลิขิต2561รางวัล ดาราอินไซด์ อวอร์ด รางวัล “นาคราช” ครั้งที่ 3นักแสดงดาวรุ่งชายยอดเยี่ยม สายรักสายสวาท2565Global Star Media Awards 2022Rising Star Couple of the Year  (ร่วมกับ นพจิรา ฤกษ์ขจรนามกุล)   เวลากามเทพ2568รางวัลนาฏราช ครั้งที่ 16นักแสดงนำชายยอดเยี่ยม (ประเภทละคร) สงครามสมรส
# เรดเคอร์แรนท์
เรดเคอร์แรนท์  เป็นสมาชิกของสกุล Ribes ในตระกูลกูสเบอร์รี่ มีถิ่นกำเนิดอยู่ทั่วยุโรปพืชชนิดนี้ได้รับการปลูกอย่างกว้างขวางและหนีเข้าป่าในหลายภูมิภาค

เรดเคอร์แรนท์เป็นไม้พุ่มผลัดใบที่เติบโตตามปกติสูง 1-1.5 เมตร (3-5 ฟุต) บางครั้ง 2 เมตร (7 ฟุต) โดยมีใบห้าแฉกเรียงกันเป็นวงบนลำต้น ดอกไม้มีสีเหลือง-เขียวไม่สะดุดตา ในช่อกระจะห้อยหนา 4–8 ซม. (11/2–3 1⁄4 นิ้ว) เมื่อโตเต็มที่จะเป็นผลเบอร์รี่สีแดงสดที่กินได้ประมาณเส้นผ่านศูนย์กลางประมาณ 8–12 มม. (0.31–0.47 นิ้ว) มี 3 –10 ผลเบอร์รี่ในแต่ละช่อกระจะ พุ่มไม้ที่มั่นคงสามารถผลิตผลเบอร์รี่ได้ 3-4 กิโลกรัม (7–9 ปอนด์) จากกลางถึงปลายฤดูร้อน

 สายพันธุ์ 
thumb|left|เบอร์รี่ของเรดเคอร์แรนท์

มีสปีชีส์ที่ใกล้เคียงหลายชนิดที่มีถิ่นกำเนิดในยุโรป เอเชีย และอเมริกาเหนือ รวมถึงมีผลไม้ที่กินได้ เหล่านี้รวมถึง Ribes spicatum (ยุโรปเหนือและเอเชียเหนือ), Ribes alpinum (ยุโรปเหนือ), Ribes schlechtendalii (ยุโรปตะวันออกเฉียงเหนือ), Ribes multiflorum (ยุโรปตะวันออกเฉียงใต้), Ribes petraeum (ยุโรปตะวันตกเฉียงใต้) และ Ribes triste (อเมริกาเหนือ; นิวฟันด์แลนด์ไปอะแลสกาและทางใต้ในภูเขา)

ในขณะที่ Ribes rubrum และ Ribes nigrum มีถิ่นกำเนิดในยุโรปเหนือและยุโรปตะวันออก สายพันธุ์ใหญ่ของเรดเคอเรนท์ผลิตครั้งแรกในเบลเยียมและฝรั่งเศสตอนเหนือในศตวรรษที่ 17 ในยุคปัจจุบันมีการคัดเลือกพันธุ์หลายพันธุ์ บางส่วนได้หนีออกจากสวนแล้วสามารถพบได้ในป่าทั่วยุโรปและขยายไปสู่เอเชียVerlag, Orbis "Orbis Naturführer", 2000,

ไวท์เคอร์แรนท์ยังเป็นสายพันธุ์ของ Ribes rubrum ด้วย แม้ว่ามันจะเป็นพันธุ์หวานและเป็นสีเผือกของเรดเคอร์แรนท์แต่ไม่ใช่คนละสายพันธุ์ทางพฤกษศาสตร์บางครั้งก็ออกวางตลาดด้วยชื่อเช่น Ribes sativum หรือ Ribes silvestre หรือขายเป็นผลไม้ที่แตกต่างกัน

พุ่มไม้ของเคอร์แรนท์ชอบแสงแดดเต็มที่และสามารถเจริญเติบโตได้ในดินเกือบทุกประเภท รวมถึงยังเป็นพืชที่ต้องการการบำรุงรักษาค่อนข้างต่ำและยังสามารถใช้เป็นเครื่องประดับได้ด้วย
# ร่างกฎหมายสารพัน
ร่างกฎหมายสารพัน  เป็นกฎหมายที่มีการเสนอซึ่ครอบคลุมหลายหัวข้อที่แตกต่างหรือไม่เกี่ยวข้องกัน "omnibus" เป็นภาษาละตินหมายความถึง "สำหรับทุกอย่าง" (for everything) ร่างกฎหมายสารพันเป็นเอกสารเดี่ยวที่สภานิติบัญญัติยอมรับในการออกเสียงครั้งเดียว แต่รวมมาตรการหลายอย่างเข้าเป็นหัวเรื่องเดียวหรือรวบรวมหลายเรื่องที่ต่างกัน

เนื่องจากร่างกฎหมายสารพันมีขนาดใหญ่และขอบเขตกว้างขวาง จึงจำกัดโอกาสสำหรับการอภิปรายและการไตร่ตรอง ในอดีต ร่างกฎหมายสารพันบางทีใช้ในการแก้ไขเพิ่มเติมกฎหมายซึ่งเป็นที่ถกเถียง ด้วยเหตุนี้ บางคนจึงถือว่าร่างกฎหมายสารพันเป็นการต่อต้านประชาธิปไตย
# พีเอฟยู บลูแคตส์
พีเอฟยู บลูแคตส์  เป็นทีมวอลเลย์บอลหญิงที่ตั้งอยู่ในเมืองคาโฮกุ จังหวัดอิชิกาวะ ประเทศญี่ปุ่น โดยเข้าแข่งขันในวี.ลีก ดิวิชัน 1 ซึ่งได้รับการเลื่อนชั้นเป็นครั้งแรกสำหรับฤดูกาล 2018–2019 สโมสรนี้ได้รับการก่อตั้งขึ้นในปี ค.ศ. 1980 โดยมีเจ้าของทีมคือพีเอฟยู ลิมิเต็ด

 ประวัติ 
 ได้รับการก่อตั้งขึ้นในปี ค.ศ. 1980
 เลื่อนชั้นสู่วี.แชลเลนจ์ลีกในปี ค.ศ. 2002
 ชนะการแข่งวี.แชลเลนจ์ลีกในปี ค.ศ. 2009
 เลื่อนชั้นสู่วี.พรีเมียร์ลีกในปี ค.ศ. 2016

 เกียรติประวัติ 
 ทีม 
 ฤดูกาล การชุมนุม ตำแหน่ง แหล่งที่มา2004 วี1 • ลีก รองชนะเลิศ2006 วี1 • ลีก รองชนะเลิศ2007 วี • แชลเลนจ์ รองชนะเลิศ2008 วี • แชลเลนจ์ รองชนะเลิศ2009 วี • แชลเลนจ์ ชนะเลิศ2015 วี • แชลเลนจ์ รองชนะเลิศ2016 วี • แชลเลนจ์ 1 รองชนะเลิศ2017 วี • แชลเลนจ์ 1 รองชนะเลิศ

 นักกีฬานำเข้า 
 ค.ศ. หมายเลข ผู้เล่น ประเทศ 2012 9 ยูรันนิ โรมันนา  โคลอมเบีย 2013 2 เจนนิเฟอร์ ดอริส  สหรัฐ 2018 19 ชัชชุอร โมกศรี  ไทยสื่อญี่ปุ่น รุมซัก ‘ชัชชุอร’ หนัก ก่อนร่วมทีม พีเอฟยู บูลแคท ในลีกแดนปลาดิบ2019ธนัชชา สุขสด 2021 4หทัยรัตน์ จารัตน์  ไทย
# จอน วอตส์
จอน วอตส์  เกิดเมื่อวันที่ 28 มิถุนายน ค.ศ. 1981 เป็นผู้กำกับภาพยนตร์ ผู้อำนวยการสร้าง และนักเขียนบทชาวอเมริกัน เขาเป็นที่รู้จักจากการกำกับและเขียนบทภาพยนตร์ซูเปอร์ฮีโรจักรวาลภาพยนตร์มาร์เวลเรื่อง สไปเดอร์-แมน: โฮมคัมมิ่ง (2017) และภาคต่อ สไปเดอร์-แมน: ฟาร์ ฟรอม โฮม (2019) กับ สไปเดอร์-แมน: โน เวย์ โฮม (2021) เขายังทำหน้าที่เป็นผู้กำกับและร่วมเขียนบทภาพยนตร์สยองขวัญเรื่อง ตัวตลก... มหาโหด (2014) และภาพยนตร์ระทึกขวัญ ล่าไม่เลี้ยง (2015) และเขายังกำกับซีรีส์ทางโทรทัศน์ล้อเลียนข่าวอย่างเรื่อง ออนเนี่ยน นิวส์ เน็ตเวิร์ค (2011)

 ผลงาน 
ภาพยนตร์
 ปี เรื่อง ตำแหน่ง ผู้กำกับ เขียนบท ผู้อำนวยการสร้าง 2014 ตัวตลก... มหาโหด    2015 ค็อป คาร์: ล่าไม่เลี้ยง    2017 สไปเดอร์-แมน: โฮมคัมมิ่ง    2019 สไปเดอร์-แมน: ฟาร์ ฟรอม โฮม    2021 สไปเดอร์-แมน: โน เวย์ โฮม   

โทรทัศน์
 ปี เรื่อง ตำแหน่ง หมายเหตุ ผู้กำกับ เขียนบท ผู้อำนวยการสร้าง 2011 ออนเนี่ยน นิวส์ เน็ตเวิร์ค     เดอะฟัซ    2012 ยูจีน!     2022 ดิ โอลด์ แมน      2023 สตาร์ วอร์ส: สเกลรีเทิร์น ครูว์    

ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 5 เรื่องของ จอน วอตส์
 ปี เรื่อง รอตเทนโทเมโทส์ เมทาคริติก ไอเอ็มดีบี ทุนสร้าง รายได้ทั่วโลก 2014  ตัวตลก... มหาโหด 12px 44%   42   5.7   $1,500,000  $2,381,961 2015  ค็อป คาร์: ล่าไม่เลี้ยง 12px 82%   66   6.3   $5,000,000  $143,658 2017  สไปเดอร์-แมน: โฮมคัมมิ่ง 12px 92%   73   7.4   $175,000,000  $880,166,924 2019  สไปเดอร์-แมน: ฟาร์ ฟรอม โฮม 12px 90%   69   7.4   $160,000,000  $1,131,927,996 2021  สไปเดอร์-แมน: โน เวย์ โฮม 12px 93%   71   8.3   $200,000,000  $1,916,306,995 เฉลี่ย  รวม 12px 80%  64 7.0 $541.5 ล้าน $3,930,927,534
16px  
 
สีแดง  สีส้ม  สีเขียว   
 
$
# คริสทีอัน ดยุกแห่งอ็อลเดินบวร์ค
คริสทีอัน ดยุกแห่งอ็อลเดินบวร์ค  ประสูติเมื่อวันที่ 1 กุมภาพันธ์ พ.ศ. 2498 ณ ประเทศเยอรมนีตะวันตก เป็นพระโอรสใน อันทอน กุนเธอร์ ดยุกแห่งอ็อลเดินบวร์ค และ อเมลี ดัชเชสแห่งอ็อลเดินบวร์ค ทรงมีพระภคินี 1 พระองค์ คือ
ดัชเชสเฮเลเนอ 

พระองค์ทรงเป็นหัวหน้าของราชวงศ์อ็อลเดินบวร์ค ถัดจาพระบิดา พระองค์ทรงเป็นพระนัดดาของ นิโคเลาส์ แกรนด์ดยุกรัชทายาทแห่งอ็อลเดินบวร์ค ขณะทรงพระเยาว์ พระองค์เองนั้น ถูกโต้เถียงเรื่องการเป็นหัวหน้าราชวงศ์ เนื่องจากราชวงศ์สาขานี้ มีเจ้านายนับร้อยพระองค์ที่มาจากสายตรง จากปฐมราชวงศ์พระองค์แรก แต่สุดแล้วเมื่อพระบิดาสิ้นพระชนม์ พระองค์ก็ได้เป็นหัวหน้าของราชวงศ์นี้โดยอัตโนมัติ
 เสกสมรส 
พระองค์ทรงเสกมรสกับ เคาน์เตสคาโรไลน์ ซู รันทซูรา เมื่อวันที่ 26 กันยายน 2530 มีพระบุตรดังนี้
ดยุกอเล็กซานเดอร์
ดยุกฟิลลิปป์
ดยุกอันทอน ฟรีดริช
ดัชเชสแคทเธอรีน
 อ้างอิง 
 Genealogisches Handbuch des Adels, Fürstliche Häuser XVII. "Oldenburg". C.A. Starke Verlag, 2004, pp. 61-63. ISBN 9783798008335.
 McIntosh, David. The Grand Dukes of Oldenburg. Rosvall Royal Books, 2007, Elanders, Sweden. pp. 14, 67, 71-72. ISBN 91-975671-3-2.
# กัปตันโท้ด เทรเชอร์แทร็กเกอร์
กัปตันโท้ด: เทรเชอร์แทร็กเตอร์  เป็นเกมแอ็คชั่นวิดีโอเกมที่พัฒนาและเผยแพร่โดย นินเทนโด สำหรับ วียู ซึ่งเป็นสปินออฟจากซีรีส์ ซูเปอร์มาริโอ ซึ่งสร้างขึ้นบนแบบจำลองที่มีมิติเท่ากันซึ่งนำแสดงโดย กัปตันโท้ด จาก ซุปเปอร์มาริโอทรีดีเวิลด์ เกมนี้ได้รับการประกาศในการนำเสนอ Nintendo Direct ของ Nintendo Entertainment Expo 2014
หมวดหมู่:วิดีโอเกมที่ออกวางจำหน่ายในปี พ.ศ. 2557
# เอ็นโดเม็ตทรีโอมา
เอ็นโดเม็ตทรีโอมา  หรือ ช็อกโกแลตซีสต์ เป็นการมีเนื้อเยื่อบุมดลูกในและบางทีบนรังไข่ เป็นภาวะเยื่อบุมดลูกต่างที่ที่พบบ่อยที่สุด เยื่อบุมดลูกต่างที่เป็นภาวะมีเนื้อเยื่อบุมดลูกอยู่นอกมดลูก การมีเยื่อบุมดลูกต่างที่สามารถส่งผลให้เกิดเนื้อเยื่อแผลเป็น สิ่งยึดติดและปฏิกิริยาการอักเสบ มันเป็นการเติบโตแบบไม่ร้าย (ไม่ใช่มะเร็ง) เอ็นโดเม็ตทรีโอมาพบในรังไข่มากที่สุด นอกจากนี้ยังเจริญในซอกทวารหนักและมดลูก (recto-uterine pouch) ผิวมดลูก และระหว่างช่องคลอดกับไส้ตรง

 พยาธิสรีรวิทยา 
เนื้อเยื่อบุมดลูกเป็นเนื้อเยื่อเมือกที่ปกติบุมดลูก เยื่อบุมดลูกมีเลือดมาเลี้ยงมาก และฮอร์โมนเอสโตรเจนและโปรเจสเตอโรนกำกับการเติบโต เยื่อบุมดลูกประกอบด้วยเนื้อเยื่อแบบต่อมและส่วนพยุงจากเยื่อบุในมดลูก

 การรักษา 

 ยา 
ยาแก้อักเสบชนิดไม่ใช่สเตอรอยด์ (NSAIDs) บ่อยครั้งใช้ครั้งแรกในผู้ป่วยเจ็บเชิงกราน โดยเฉพาะอย่างยิ่งหากยังไม่สามารถวินิจฉัยเยื่อบุมดลูกต่างที่อย่างแน่ชัด (ต้องใช้การตัดออกและการตัดเนื้อออกตรวจ) เป้าหมายของการบำบัดด้วยยาโดยตรงคือการบรรลุภาวะไม่มีไข่ตก ตรงแบบจะต้องใช้การคุมกำเนิดด้วยฮอร์โมน นอกจากนี้ยังบรรลุได้ด้วยสารโปรเจสเตอโรน มีการใช้สารเหล่านี้หากยาเม็ดคุมกำเนิดและ NSAIDs ไม่มีผล สามารถใช้ GnRH ร่วมกับเอสโดรเจนและโปรเจสเตอโรนหากไม่มีประสิทธิผลแต่มีอาการของเอสโตรเจนต่ำลดลง ยาเหล่านี้มักไม่มีผลในการรักษาเอ็นโดเม็ตทรีโอมาและการบรรเทาอาการมีผลสั้นแม้กินยา การบำกบัดด้วยสารเหล่านี้มีผลข้างเคียงที่อาจคงอยู่ถาวรได้หลายอย่าง เช่น ร้อนวูบวาบ เสียมวลกระดูก เสียงแหบ น้ำหนักขึ้นและมีขนใบหน้าขึ้น

 การผ่าตัด 
การผ่าตัดอาศัยกล้องรวมการตัดสิ่งยึดติดรังไข่และเอ็นโดเม็ตทรีโอมาออก เอ็นโดเม็ตทรีโอมาบ่อยครั้งต้องผ่าตัดออกและการตัดออกถือว่ามผีลดีกว่าในแง่การขจัดโรคอย่างถาวรและบรรเทาปวด บางทีการผ่าตัดมีผลเพิ่มการเจริญพันธุ์ แต่อาจมีผลเสียนำให้การเพิ่มวัฏจักรวันที่ 2 หรือ 3 FSH สำหรับผู้ป่วยหลายคน

การผ่าตัดด้วยเลเซอร์และการจี้ด้วยไฟฟ้า (cauterization) ถือว่ามีผลน้อยกว่ามากและเผาไหม้เฉพาะชั้นบนของเนื้อเยื่อบุมดลูกเท่านั้น ทำให้เอ็นโดเม็ตทรีโอมาและเยื่อบุมดลูกต่างที่เติบโตกลับมาอย่างรวดเร็ว เช่นเดียวกัน การระบายเอ็นโดเม็ตทรีโอมาและการรักษาโดยใช้สารก่อกระด้าง (sclerotherapy) เป็นเทคนิคที่ยังเป็นที่ถกเถียงสำหรับการเอาเอ็นโดเม็ตทรีโอมา การบำบัดแบบอนุรักษ์สามารถใช้เพื่อรักษาภาวะเจริญพันธุ์ในผู้ป่วยอายุน้อยแต่สามารถมีผลเพิ่มค่า FSH ดังที่กล่าวไปข้างต้น และทำให้รังไข่ผลิตได้น้อยลง โดยเฉพาะอย่างยิ่งถ้าในกระบวนการผ่าตัดมีการนำเนื้อเยื่อรังไข่ที่ทำหน้าที่ได้ออก
# มินามิ (นักร้อง)
มินามิ (美波, เกิดเมื่อวันที่ 14 กันยายน ค.ศ. 1997) มินามิเป็นนักร้องและนักเขียนเพลงชาวญี่ปุ่น จากจังหวัดไซตามะ เซ็นสัญญากับ FlyingDog ในปี 2019 ภายใต้ Victor Entertainment  อีกทั้งได้ชนะการแข่งประกวดนักร้อง FlyingDog ครั้งที่สองในปี 2017 "第2回フライングドッグ オーディショングランプリ決定！20歳のシンガーソングライター　美波" (ในประเทศญี่ปุ่น). Victor Entertainment. สืบค้นเมื่อ 22 กันยายน 2562 เซ็นสัญญากับ Warner Music Japan ในวันที่ 30 มิถุนายน ค.ศ. 2020

  ประวัติ 
มินามิ เกิดที่เมืองไซตามะ ในจังหวัดไซตามะ เป็นที่รู้จักจากการแสดงสดของยูตากะ โอซากิ ในโรงเรียนมัธยม หลังจากนั้นเธอเริ่มที่จะเล่นกีต้าร์และเข้าร่วมกิจกรรมดนตรี ในปี 2017 

มินิอัลบั้มแรก "ETERNAL BLUE" และซิงเกิลแรก "Main Actor" ได้ถูกเผยแพร่บน Tower Records ในเขตชิบูยะ ซัปโปโระ เซนได นาโกย่า โอซาก้า ฮิโรชิม่า ฟุกุโอกะ

 รายชื่อผลงานเพลง 
• Astor (アスター)

• ハル-あと3cmの冬-

• F and B (FとB)

• groping

• Monologue

• issue

• プレッシャーボーイズ

• Deep-sea fish

• 放課後オレンジヒーロー

• ETERNAL BLUE

• 留年確定

• カレーライス

• Like a cider (サイダーみたいだ)

• 傘を忘れた日

• Summer time game!!

• 星屑のうた

• 雪見だいふくの歌

• DROP
# อเมลี ดัชเชสแห่งอ็อลเดินบวร์ค
อเมลี ดัชเชสแห่งอ็อลเดินบวร์ค  ประสูติเมื่อวันที่ 4 มีนาคม 2466 ณ แฟรงก์เฟิร์ต เป็นพระธิดาใน อูโด เจ้าชายแห่งโลเวนชไตน์-เวอร์ไทมน์-เฟรอเดินบวร์ค และ เคาน์เตสมาร์กาเร็ตแห่งคาสเทิล-คาสเทิล 
 เสกสมรส 
เจ้าหญิงอเมลีแห่งแห่งโลเวนชไตน์-เวอร์ไทมน์-เฟรอเดินบวร์ค ทรงเสกสมรสกับ อันทอน กุนเธอร์ ดยุกแห่งอ็อลเดินบวร์ค รับพระราชทานพระอิสริยยศ ดัชเชสอเมลีแห่งอ็อลเดินบวร์ค พระชายา จนกระทั่งในปี 2513 พระสวามีได้เป็น ดยุกแห่งอ็อลเดินบวร์ค พระองค์จึงกลายเป็น ดัชเชสแห่งอ็อลเดินบวร์ค พระชายา ทั้ง 2 มีพระบุตรดังนี้
 ดัชเชสเฮเลเนอ
คริสทีอัน ดยุกแห่งอ็อลเดินบวร์ค

ภายหลังพระสวามีสิ้นพระชนม์เมื่อวันที่ 20 กันยายน 2557 พระโอรสสืบตำแหน่ง พระองค์จึงดำรงพระอิสริยยศที่ ดัชเชสหม้ายแห่งอ็อลเดินบวร์ค  อเมลี ดัชเชสแห่งอ็อลเดินบวร์คสิ้นพระชนม์ลงเมื่อวันที่ 26 มีนาคม 2559 สิริพระชันษา 93 ปี
 อ้างอิง 
thePeerage.com - Ameli Prinzessin zu Löwenstein-Wertheim-Freudenberg
Genealogics - Leo van de Pas - Princess Ameli zu Löwenstein-Wertheim- Freudenberg
L'Allemagne dynastique, Huberty, Giraud, Magdelaine, Reference: IV 475
The Royal House of Stuart, London, 1969, 1971, 1976, Addington, A. C., Reference: II 381
Genealogisches Handbuch des Adels, Fürstliche Häuser, Reference: 1964 265
[http://www.ln-online.de/Lokales/Ostholstein/Ameli-Herzogin-von-Oldenburg-verstorben Am